ચારે બાજુ અનુપમ કુદરતી સૌંદર્ય તથા હિમાલયની તપોભૂમિ જાણે પૃથ્વી પર સ્વર્ગ ઊતરી આવ્યું હોય! બદ્રીનારાયણની જમણી બાજુ ગણપતિ તથા યક્ષરાજ કુબેરજી તથા ડાબી તરફ નારાયણ, નર ને મધ્યમાં નારદજી અને ગરુડજીને પાસે ઉદ્ધવજીને લક્ષ્મીજીની મોહક મૂર્તિઓ છે. સાથે સાથે પંચબદ્રીનું મહત્વ પણ છે. બદ્રીનાથ મંદિર પાસે જ તપ્તકુંડ આવેલ છે. જ્યાં ગરમ પાણીમાં સ્નાન કરી મંદિરમાં સેવાપૂજા માટે જઇ શકાય છે. તપ્તકુંડમાં સ્નાન કરવાથી પાપોનો નાશ થાય છે. છેલ્લે હૃષીકેશ થઇ હરિદ્વાર લોકલ સાઇટ સીન નિહાળી ટ્રેન દ્વારા અમદાવાદ તરફ પ્રયાણ કર્યું.